́те всѝ вѣ́рніи, къ дв҃ѣ теце́мъ: се́ бо ражда́ется, я́же пре́жде чре́ва предви́дѣнная бг҃а на́шегѡ мт҃и, двс̑тва сосу́дъ, аарѡ́новъ прозя́бшій же́злъ ѿ ко́рене іессе́ева, про̑ро́ческое проповѣ́даніе, и првд̑ныхъ іѡакі́ма и а́нны прозябе́ніе, ражда́ется у́бѡ, и мі́ръ съ не́ю ѡбновля́ется: ражда́ется, и цр҃ковь во своѐ бл҃голѣ́піе украша́ется, хра́мъ ст҃ы́й бж҃ества̀ прія́телище, дѣ́вственный сосу́дъ, црс̑кій черто́гъ, въ не́мже пресла́вное неизрече́ннагѡ соедине́нія, соше́дшихся во хрс̑тѣ̀ єсте́ствъ, соверше́нное содѣ́яся та́инство: єму́же покланя́ющеся, воспѣва́емъ дв҃ы всенепоро́чныя ржс̑тво̀